Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Alustan täna täiesti uue seeriaga,
mille pealkirjaks on "Jumala tõeline loomus".
Meil on selle kohta ka raamat ning CD'd ja DVD'd.
Tegu on võimsa tõega.
Möödunud aasta 4. novembril
äratas Jumal mind kell 3 öösel üles.
Magasin kui nott, kui kuulsin korraga Jumala kõnetust
ja ärkasin selle peale koheselt üles.
Jumal ütles: "Olen tõstnud sind esile,
et muuta inimeste arvamust minust.
Sest kui nende arvamus minust muutub,
muutub ka nende elu
ja kui nende elu muutub, muudavad nad ka maailma."
See oli midagi väga sügavat.
Olen püüdnud seda kõike ju tehagi,
aga see oli nii konkreetne väljaütlemine
ja võttis sisuliselt kokku selle, milleks Jumal on mind kutsunud -
muutma inimeste arvamust Temast.
Jumal on läbi ajaloo olnud
kõige enam laimatud-solvatud ja vääriti esitletud isik.
Lausa me kindlustuslepingutes on klauslid,
mis kaitsevad meid nö Jumala tegude eest
nagu orkaanid, tornaadod, üleujutused, tulekahjud jne.
Me süüdistame Jumalat kõigis neis asjades.
Inimesed eeldavad automaatselt,
et kui keegi sureb, siis järelikult ta aeg sai täis.
Sest keegi ei saa ju surra enne, kui Jumal selleks luba ei anna
või kui Tema seda tahab.
Kuid see on nii kaugel sellest, millest Piibel räägib.
Heebrea kirjas 2:14 on öeldud,
et Jeesus kõrvaldas oma surma kaudu selle, kellel on võimus surma üle -
see tähendab kuradi.
Piibel ütleb väga selgelt Johannese 10:10, et kurat on see,
kes on tulnud hävitama, tapma, varastama ja röövima.
1 Moosese 2:16-17 on selgelt näha,
kuidas Jumal keelas inimesel süüa hea ja kurja tundmise puust,
öeldes, millised oleks selle tagajärjed.
Ometi me inimestena sõime sellest ja hakkasime mässama.
Meie olime need, kes lasid surmal tulla siia maailma.
Meie olime need, kes lasid haigustel ja hädadel tulla,
mitte Jumal ei teinud seda.
Ja ometi kirutakse just Jumalat pidevalt taga,
omadest Temast väära kujutelma.
See kõik aga mõjutab seda, milline suhe meil Jumalaga on.
Sa ei saa omada head suhet kellegagi,
kelle osas usud, et tema on kõigi su haigetsaamiste,
valu ja tragöödiate taga.
Kui mina ja sina oleksime mingil põhjusel sõbrad
ja ma armastaks sind nii väga,
aga samas mul oleks võime
lasta su lapsel sündida mõne vaimse- või füüsilise puudega,
või ma tapaks su abikaasa
või laseks haigusel tabada sind, et alandada ja murda sind -
kui mul oleks mingil põhjusel võime kõiki selliseid asju teha,
on enam kui kindel, et mul poleks palju sõpru.
Sest keegi ei tahaks hoida minu ligi, kui inimesi niimoodi kohtleksin.
Ja ometi esitletakse Jumalat pidevalt selliselt.
Ma ei hakka seda teemat põhjalikumalt käsitlema,
sest tahan minna edasi õpetusega Jumala tõelisest loomusest.
Kuid olgu öeldud, et õpetus Jumala ülimast suveräänsusest
selliselt nagu religioon seda esitleb,
on eeldavasti ristikoguduse kõige hullem väärkäsitlus üldse.
Osad teist võivad olla šokis sellest,
aga selline arusaam on tunginud kõikjale ja on nii valitsev,
et paljud inimesed peavad hoopis mind valeõpetajaks,
kuna sean kahtluse alla nö ristiusu kehtivad põhitõed.
Kui aga kasutada sõna "suveräänne" nii nagu Piibel seda kasutab...
Muide, Piibel isegi ei kasuta sõna "suveräänne",
kui kaasaegsed tõlked välja jätta.
Üks tuntumaid ingliskeelseid piiblitõlkeid NIV
võttis fraasi "Kõikväeline Jumal" või nime "Issand"
ja pani selle asemele "suveräänne Jumal".
NIV-tõlge on muutnud selle "suveräänne" populaarseks.
Samas King James tõlkes seda ei kasutata.
Kui kasutada sõna "suveräänne" nii nagu sõnaraamat seda kirjeldab,
siis see tähendab: esimene auaste; kord või autoriteet.
Kui ütled sõna "suveräänne" kasutades,
et Jumal on auastmete nimistus esimene,
kus Talle ei saa keegi käsklusi anda ega öelda, mida teha,
siis ma olen 100% Tema suveräänne olemise poolt.
Religioon aga on andnud suveräänsusele teise tähenduse,
öeldes, et Jumal kontrollib kõike
ja miski ei sünni ilma Tema tahte- või loata.
Tuginedes Piibile pole ma aga selles osas nõus,
sest Piibel ei õpeta midagi sellist.
Võiksin selle kohta öelda palju erinevaid asju.
Kui Iisraeli rahvas vabanes Egiptusest,
on väga selgelt öeldud,
et see polnud Jumala tahe, et nad veedaks 40 aastat kõrbes.
Jumal tahtis viia nad tõotatud maale,
aga nad mässasid Jumala vastu ega kuuletunud Talle,
mis tingis nende 40-aastase tuuritamise kõrbes.
See polnud Jumala tahe nende jaoks.
Jumala tahe pole ka miski, mis sünniks automaatselt.
Üks lihtsamaid kinnitusi sellest on 2 Peetruse 3:9, kus on öeldud,
et Jumal "ei taha, et keegi hukkuks,
vaid et kõik jõuaksid meeleparandusele."
See ütleb väga selgelt,
et Jumala tahe on, et keegi ei läheks hukka.
Jumala tahe on,
et iga viimne kui inimene võtaks vastu Tema pääste
ja veedaks kord igaviku taevas.
See on Jumala tahe.
Ja ometi ütles Jeesus,
et palju rohkem inimesi läheb sisse laiast väravast
jõudes hävingusse,
kui neid, kes lähevad läbi kitsa värava igavesse ellu.
See näitab, et Jumala tahe ei täitu automaatselt.
Me saame ise otsustada.
Jah, Jumalal on oma tahe ja plaan iga inimese jaoks,
kuid see ei täitu automaatselt.
Seetõttu, õpetades Jumala äärmuslikust suveräänsusest -
religioossest Jumala suveräänsusest,
mille kohaselt Tal on kontroll kõige üle,
siis see esindab täiesti vääriti Jumalat,
kuna see süüdistab kõiges Jumalat.
Osa inimesi on nüüd pahased mu peale.
Ma saan rohkelt kriitikat selle tõttu,
kui õpetan religioosse Jumala suveräänsuse vastu,
kui ükskõik, millise muu oma õpetuse tõttu.
On inimesi, kes vihkavad mind
ja kirjutavad minu kohta igasugu õelaid asju.
Aga miks olla pahane,
sest kui Jumal lubab kõike, lubab Ta ju mul ka õpetada sellest.
Kui usuksid ise ka oma õpetust, et Jumalal on täiskontroll kõige üle,
siis järelikult olen juhitud Jumalast, et sel teemal õpetada,
sest muidu poleks see ju võimalik.
Paljud inimesed, kes kuulutavad Jumala suveräänsust,
on pahased mu peale, et julgen sellele vastu seista.
Samas kui te enda õpetuse kohaselt
peaks ju mul Jumala luba olemas olema,
et siin kõiki neid asju väita.
Kui sa tõesti usud Jumala suveräänsusesse -
sellesse, et Tema toob
kõik need halvad ja traagilised asjad su ellu;
et Jumal kontrollib kõike
ja põhjustab nende asjade sündi või lubab neil juhtuda,
siis pead ka süüdistama Jumalat kõiges valus, haigustes ja halvas.
Kui hoiaksid järjepidevalt oma õpetusest kinni,
ei peaks sa ka arstile minema,
võtma rohtusid või minema operatsioonile,
sest kui Jumal on selle haiguse sulle toonud,
et sind alistada ja murda ja sulle selle kaudu midagi õpetada,
siis miks peaksid minema arstile, võtma rohtu
ja püüdma pääseda Jumala tahtest?
Taaskord, see õpetus on silmakirjalik ega kanna välja.
Kõik, kes kuulutavad Jumala suveräänsusest,
ei usu sellesse ise.
See on lihtsalt selline mugav õpetus,
kus kui midagi valesti läheb, öelda:
"Nooh, küllap Jumalal on sellega mingi eesmärk."
Sa ise ei võta selle eest mingit vastutust;
sa ise ei pea seisma vastu saatanale, võideldes millegi saamise nimel.
Sa lihtsalt kulged läbi elu stiilis: "Ei me ette tea, mis elu meil tuua võib"
ja lased millel iganes sündida.
Kui see aga siis sünnib, süüdistad kõiges Jumalat.
Kuid see pole õige ja läheb vastuollu miljoni piibisalmiga.
Seetõttu tahan ka õpetada Jumala suveräänsusest.
Mitte küll ülispetsiifiliselt,
aga näidates teile erinevaid asju,
mida on valesti mõistetud ja milles Jumalat süüdistatud.
See kõik aga on jätnud Jumalast vale mulje,
tänu millele puudub inimestel ka hea suhe Jumalaga.
Minnes tagasi selle juurde, mida Jumal mulle 4. novembril ütles -
kui inimeste arvamus Jumalast muutuks
ja nad teaks, kui hea ja armastav Jumal tegelikult on,
siis see muudaks inimesi ja nende suhet Jumalaga
ning see omakorda kõiki inimesi nende ümber.
Ma tõesti usun seda.
Üks põhjusi, miks kristlik kogudus
ei avalda piisavalt mõju end ümbritsevale maailmale,
on selles, et me jätame Jumalast vale mulje.
Püha Vaim ei saa kinnitada seda kujundit,
mille religioon on Jumalast loonud,
sest see kujund ei vasta tõele.
Seetõttu ei saa ka Püha Vaim süüdistada inimesi,
kuna oleme jätnud neile Jumalast vale mulje.
See peab muutuma
ja see on ka see, millest kogu mu uus seeria räägib.
See püüab anda edasi kuvandit Jumala tõelisest olemusest,
et teil võiks tekkida õige arusaam ja kujutelm Jumalast.
Sest siiani on Jumalat täiesti valesti esitletud.
Las ma tuua selle kohta ühe näite.
Mulle tohutult meeldivad hobused
ja mul on neid olnud sisuliselt kogu mu eluaja.
Mulle kingiti kord kaks hobust,
kes olid kahe hobuse, keda juba omasin, varsad.
Ühed inimesed olid kolimas
ja plaanisid oma karjamaad ühes hobustega maha müüa,
kuid keegi polnud huvitatud.
Neile jäi veel vaid nädal et oma valdustest välja kolida,
aga nende hobustest ei huvitunud endiselt keegi,
mistõttu nad pakkusid neid hobuseid mulle ja tasuta,
kui oleksin nõus olnud.
Vastasel korral oleks nad pidanud oma hobused magama panema.
Tegu oli 3-aastaste hobustega,
keda poldud kunagi puudutatud ega muud sarnast.
Nad olid vaid karjamaal
ja kui neile pandigi kaer ette, tulid nad küll sööma,
kuid nad ei lasknud kellelgi end puudutada.
Ühele neist hobustest oli päitsed pähe pandud,
kui ta oli kõigest aastane
ja need olid tal ikka veel peas, kui ta oli juba 3-aastane.
Ilmselgelt olid need talle väikesed ja takistasid hobuse arengut.
Nii oli nendega palju probleeme.
Oli kaks varianti - kas võtta need hobused kinni
või panna nad magama.
Nii pakutigi neid hobuseid mulle.
Maksin kahele kauboile iga hobuse eest 350 dollarit,
et nad püüaks nad kinni ja tooksid mulle.
Nii nad läksidki ühel nädalavahetusel neid hobuseid püüdma,
aga lõpetasid hoopis haiglas,
sest tegu oli täiesti metsikute hobustega.
Kauboid ütlesid, et see lugu pole vaeva väärt
ja maksid mulle mu raha tagasi.
Nii oli mul vaid nädal,
enne kui need hobused oleks magama pandud,
mistõttu pidin välja mõtlema, kuidas need hobused kinni püüda.
Vabandan siinkohal
kõigi suurte hobuse armastajate ees juba ette,
kui ütlen, et ma ei teadnud, mida teen ega mõistnud oma tegude tagajärgi.
Olen ausõna hea inimene ega tee ühelegi loomale tahtlikult viga.
Samas vajasin meeleheitlikult need hobused kinni saada.
Nii kaevasin karjamaale ühe augu ja kukutasin sinna sisse raudteeliipri.
Kuna need hobused olid harjunud ämbrist sööma,
võtsin kõrge 19-liitrise ämbri ja panin sinna põhja veidi kaera,
mille kätte saamiseks pidid hobused oma pea ämbrisse pistma.
Kui nende pea aga oli ämbris, ei näinud nad enda ümber toimuvat.
Kordasin seda tegevust 3-4 päeva
ja nad harjusid sellega, et seisin neist 3-4 meetri kaugusel.
Toitsin neid niimoodi mitu päeva, kuniks nad sellega ära harjusid.
Siis aga panin väga tugeva lasso selle ämbri põhja
ja katsin selle rohuga.
Üks neist hobustest, araabia tõugu, tuli ja ta nimi oli El Shaddai.
See on tegelikult üks Jumala nimedest
ja tähendab "enam kui küll".
Uskuge mind, see hobune sai enam kui küll!
See kõik käis isegi mul üle jõu.
Igal juhul, see hobune tuli ja pistis oma pea sinna ämbrisse,
mille põhjas oli rohuga kaetud lasso.
Niipea, kui ta oma pea sinna pistis,
tõmbasin köit
ja see lasso põimus päitsetena ümber ta pea.
Hobune kihutas sealt minema nii kiiresti, kui sai,
aga kuna see köis oli kinnitatud raudteeliipri külge,
tõmbas see ta tagasi ja pikali maha, nii et ta oli kabjad taeva poole.
Peale seda aga läks see hobune täitsa segi.
Hobune nimega El Shaddai oli korraga kui deemonitest vaevatud.
Ma polnud elu sees midagi sellist näinud.
Ta hakkas rapsima ja rabelema, joostes ringiratast
ja nii ta suust, ninast kui tagaotsast tuli kõike võimalikku.
Ta oli täiesti metsik ja see hirmutas mind.
Mu naine Jamie oli ka seal.
Haarasin juba noa, et see köis läbi lõigata,
sest kartsin, et see hobune teeb endale surmavalt viga.
Ta muudkui jooksis ringiratast ja tegi erinevaid asju,
mistõttu kui oleksin ta ligi läinud,
oleks see köis mind endasse mähkinud
ja võimalik, et ma oleks surma saanud.
Nii vaatasime u 20-30 minutit seda metsikut hobust rapsimas,
kuniks ta oli nii kurnatud, et ta ei pidanud enam vastu.
Ta tiris seda köit nii kõvasti kui sai, et sellest lahti saada,
kuid köis tõmbas tal hinge kinni,
mispeale hobune minestas ja langes maha.
Läksin istusin ta kaela peale,
võtsin tal vanad päitsed peast ja panin talle sobivamad asemele,
sidudes ta kahe raudteeliipri vahele.
Kui ta toibus ja end uuesti jalule ajas, oli ta jõud nö murtud.
Oleksin võinud temaga ratsutama minna.
Ta vaim oli täiega murtud.
Taaskord, vabandan,
sest ma ei teadnud, et midagi sellist võiks juhtuda.
Tegu oli imelilusa araabia hobusega,
kes karjaamaal olles seisis uhke ja sirgena.
Niipea aga, kui ta nägi mu rohelist autot lähenemas,
lasi ta oma pea alla ja hakkas värisema.
Ta värises ka siis, kui temaga ratsutasin,
sest ta kartis mind nii väga.
Rääkisin selle hobusega ja ütlesin,
et ta on minust täiesti valesti aru saanud.
Ütlesin, et olen hea inimene ega teeks talle kunagi haiget
ja et püüdsin hoopis päästa ta elu.
Ütlesingi talle, et päästsin ta elu,
sest kui ma poleks seda teinud, oleks ta magama pandud.
Selgitasin ja rääkisin talle sellest kõigest
ja ometi ei saanud ta lahti
sellest esmakohtumise kogemusest minuga,
mis oli täiesti vastuolus minu tegeliku loomusega.
Samas polnud küsimus isegi selles, mida mina tegin,
vaid selle hobuse reaktsioonis sellele, mida ma tegin,
mis põhjustas kõik need probleemid.
Kui hobune poleks mässanud ja nii palju vastu sõdinud,
poleks see lugu üldse nii dramaatiline olnud.
Põhjus, miks sellest kõigest räägin, on selles,
et inimestel on jäänud ka Jumalast vale mulje
ja palju sellest muljest on tingitud sellest, mida Jumal tegi.
Vaatan selle uue seeria käigus osaliselt ka Vana Testamenti,
kus on mitmeidki karme asju, mida Jumal tegi.
Ta tabas inimesi pidalitõvega.
Ta tabas inimesi palavikuga, põletikuga, kuumtõvega
ja kõikvõimalike muude asjadega.
Ka oli aegu, kus Ta valas oma viha välja.
Nii ongi inimesed selle kõige põhjal loonud endale kujundi Jumalast,
mis on täielik vastand Tema tegelikule loomusele.
1 Johannese 4:8 on öeldud, et Jumal on armastus.
Samas on Piiblis ja eriti Vanas Testamendis palju asju,
mis ei jäta küll muljet, et Jumal oleks armastus.
Pigem jääb mulje, et Jumal on vihane ja pahane.
Üks mees tuli kord mu juurde, kui sel teemal õpetasin ja ütles,
et ta kujutab Jumalat ette vana mehena, kel on pikk habe
ja kes istub oma troonil välgunool käes,
oodates vaid, et valada välguna oma viha välja.
Osad võivad seda pisut teisiti ette kujutada,
aga paljud näevad Jumalat tõesti kui väga karmi, õela ja julma isikuna,
kes õnnistamise asemel valab hoopis oma viha välja.
Sest see on see,
mida 5 Moosese 28 peatükk sisuliselt õpetab.
Nii et osa selliseid kuvandeid lähtuvadki Piiblist.
Nõnda nagu minu tegevus
jättis sellele hobusele minust täiesti vale mulje,
nii et ta hakkas värisema igakord, kui mind nägi.
Kuid see hobune oli minust täiesti valesti aru saanud.
Ta ei mõistnud, et päästan tegelikult ta elu;
et hoian oma teoga teda tegelikult surma eest.
Jah, see oli äärmuslik ja samas viimane meede,
mis päästis ta elu.
Nõnda on inimesed mõistnud valesti
ka Vana Testamendi seaduses peegelduvat Jumala viha ja karistust,
arvates, et Jumala tõeline loomus ongi selline.
Kuid ei ole, sest Jumal on armastus. (1 Johannese 4:8)
Heebrealastele 1:3 on ka öeldud, et Jeesus on Jumala nähtav kuju.
See tähendab Jumala täiuslikku ja täpset koopiat ning esitlust.
Heebrea kirjas on öeldud,
et Jumal rääkis Vanas Testamendis kaudsemalt ja sümbolite kaudu.
See kõik polnud just kõige selgem.
Kuid Jeesus on täpne kujund oma Isast
ja Tema täiuslik esindaja.
Jeesus lausa sõitles oma jüngreid,
kui need püüdsid matkida Vana Testamendi pühasid mehi.
See näitab, et kui Jeesus oleks juba varem olnud maa peal,
peegeldades Jumala täpset olemust ka Vana Testamendi ajal,
oleks mitmedki jumalamehed nagu Eelija ja teised saanud sõidelda
viha ja kohtu pärast, mida nad välja valasid.
Täna aga on uus aeg.
Ma ei väida nüüd, et Vana Testamendi seadus oli vale.
Ei olnud, aga see polnud ka terviklik.
See edastas meile vaid osakese Jumalast,
kuid ei peegeldanud meile Tema armu ja halastust
nagu see peegeldus Jeesusest.
Nii on sel ka põhjus,
miks Vana Testamenti nimetatakse vanaks Testamendiks
ja miks meil on ka Uus Testament.
Need ei sobi omavahel kokku ja on kaks eriasja,
väljendades erinevaid viise Jumalaga suhtlemiseks.
Vana Testamendi-aegseid inimesi tuli kohelda erinevalt,
kui Uue Testamendi-aegseid inimesi.
Sama lugu nagu sa ei kohtle last nõnda nagu sa kohtled täiskasvanut.
Täiskasvanuga saab rääkida ja arutleda,
talle saab selgitada asju, mida lapsele ei saa.
Nii tuleb ka lapsi distsiplineerida erinevalt,
kui täiskasvanuid.
Enne uuestisündi olime kui lapsed
ja Vana Testamendi seadus täitis oma eesmärki.
Hakkan edaspidi selgitama seda kõike lähemalt.
Mu õpetus Jumala tõelisest loomusest toob tasakaalu
Vana Testamendis peituva Jumala viha ja karistuse
ning Uues Testamendis oleva Jumala armu ja halastuse vahele,
näidates teile, miks sellised karmid karistused olid
ja kuidas nende eest on nüüd makstud,
kuna Jeesus kandis meie karistuse meie eest,
et me ei peaks kunagi kogema Jumala tegusid selliselt
nagu need olid Vanas Testamendis.
Kui seda mõistate,
saavad mitmedki te küsimused vastatud ja selgitatud
ja te mõistate, et Jumal on tegelikult hea Jumal.
Ja kui teie arvamus Jumalast muutub ja te mõistate, et Ta on armastus,
muudab see radikaalselt ka teie suhet Jumalaga
ja seda, kuidas lävite teiste inimestega.
See lahendab väga paljud probleemid.
Usun, et see on üks olulisemaid teemasid,
mida Jumal on mulle eales andnud jagada.
Tänane saade oli vaid sissejuhatus ühele väga võimsale seeriale.
Mul on ka samanimeline raamat "Jumala tõeline loomus",
mistõttu julgustan teid seda tellima.
Kui teil on raskusi tervenemise- või mõne muu asja kogemisega,
jagan selle kohta järgmine kord mõned piiblisalmid.
Sest see on seetõttu, et teil pole õiget teadmist Jumalast.
Sest kõik, mis puutub ellu ja jumalakartlikkusse,
tuleb läbi Jumala tundmise.
Inimestele aga on jagatud valesid teadmisi Jumala kohta,
mistõttu püüan muuta te arvamust Jumalast,
uskudes, et see saab muutma väga palju.
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida
Külastage ekraanil nähtavat aadressi,
kust leiate rohkem infot selle õpetuse tellimiseks.
Tänase loengu pealkiri on "Jumala tõeline loomus" 1. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
Ühtlasi pakume teile Andrew raamatut "Ära piira Jumalat".
Võtke selle tellimiseks meiega juba täna ühendust!
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Siin Andrew Wommack
ja annan siinkohal teada kõigile me Austraalia vaatajatele,
et meil on spetsiaalselt teie jaoks avatud Austraalia klienditeenindus.
Käisin ka ise hiljaaegu Austraalias, saades väga hea vastuvõtu osaliseks.
Nii avasime seal hiljaaegu ka oma kontori.
Nii võite tellimuste esitamiseks võtta otse ühendust sealse kontoriga.
Tahame õnnistada teid
ja aidata teil sööbida Jumala Sõnasse ja Jumala Sõnal teisse.
Nii et võtke ühendust me Austraalia keskusega.
Aitäh sõbrad ja partnerid!
Teie panus Andrew Wommacki teenistusse
ja Charise Piiblikooli
aitab meil jätkuvalt jüngerdada inimesi üle maailma.
Siin on Jessica Ketchum.
Olen eeldavasti 7. klassist alates tahtnud tegeleda videode tegemisega.
Charise piiblikoolis olev meediaprogramm
andis meile nii vahendid kui programmid,
et elada välja oma kirge meediatöö suhtes.
Peale meediakooli lõpetamist olen filminud Saksamaal
ja eripaigus üle USA.
Peagi aga kolin 6 kuuks St. Peterburi Venemaal.
Mu meelest on ülimalt oluline,
et kristlased oleksid kaasatud filmitööstusesse.
Me Jumal on kõige loovuse Jumal,
mistõttu just meil peaks olema kõige loovamad ideed,
mida kõige suurepärasemal moel esitleda.
Andrew Wommacki teenistus ja Charise piiblikool
on juba 20 aastat muutnud elusid ja maailma.
Kui te olete eales mõelnud Charise piiblikooli õppima asumisest,
tahan kutsuda teid me avatud uste päevadele.
Need toimuvad meie uues õppehoones
Woodland Park'is, Colorados,
kus kuulete me juhendajaid kõnelemas.
Ma ise kõnelen samuti.
Ühtlasi on meil võrratu ülistus- ja palveaeg koos
ja me vastame te küsimustele.
Palju head ja vajalikku infot,
mis aitavad kaasa selle olulise otsuse langetamisele,
et tajuda ära, kas Jumal tahab, et tuleksite me piiblikooli.
Usun, et see on elumuutev kogemus, mistõttu ootame teid endale külla.
Reklaamis on näha juba 2015. a. toimunud üritus,
kuid avatud uste päevi korraldatakse igal aastal.
Charise piiblikool muudab elusid
Sain päästetud ja teadsin, et pean minema piiblikooli,
sest tahtsin Jumalat rohkem tundma õppida.
See muutis kogu mu elu.
Minust sai rõõmsam inimene.
Tunnen nüüd Jeesust
ja paljusid uusi inimesi.
Need on olnud parimad kaks aastat mu elus.
Charise piiblikoolil on mitmeid harusid,
mille kohta leiate rohkem infot:
Tõlge: Anne-Ly Raukas